Kry die voorkoms: Onewe horisontale strepe
Voor jy wegspring met dié witwarm trend, berei jou muur voor deur seker te maak dit het nie enige krake of bulte nie. Verf dit dan met die basiskleur van jou keuse; dis die agtergrond waarop jy gaan werk. Die streep-effek ...Lees meer
Danksy die Dulux Colours of the World™ Soulful Kenya™-palet is dié vaal sitkamer nou ’n rustige toevlugsoord – so reg uit Afrika. Maak jou drome ’n werklikheid. Kies jou vertrek, visualiseer dit met die Dulux Visualizer-app, en kies jou kleure! Nadat hulle by ...Lees meer
Dié yl versierde gastekamer met sy opblaasmatras en geërfde kas het dringend ’n oormaak en kleur-inspuiting nodig gehad – en die Dulux Colours of the World™-reeks het die perfekte kleure gehad! Danksy ’n fokusmuur met ’n lig-na-donker-effek in twee skakerings uit ...Lees meer
← Nuwe stories Oud-Bok Bosch vol lof vir Pollard | Netwerk24
Deur Tinus van Staden 23 November 2018 06:36
Handré Pollard is die hoeksteen waarop die Springbokke besig is om hul herlewing in wêreldrugby te bou.
Handré Pollard tydens ’n Springbok-oefening in Cardiff. Foto: Gallo Images
Dit is die mening van die voormalige Springbok-losskakel Gerald Bosch.
Bosch, wat reeds 20 jaar in Australië woon, het Donderdag by die Ellispark-museum in Johannesburg gepraat, waar hy die eerste keer in dekades weer van sy voormalige Springbok- en Transvaal-spanmaats gesien het.
“Ek glo eerlikwaar Rassie (Erasmus, Bok-breier) sal die Bokke weer onder die voorste drie spanne in Wêreldrugby laat tel, veral in die Wêreldbekertoernooi,” sê Bosch, wat Suid-Afrika tussen 1974 en 1976 in nege toetse, waaronder ’n reekssege oor die All Blacks, verteenwoordig het.
“Daar word gepraat oor Australië, Wallis . . . maar Ierland is die gevaarspan. Die All Blacks is . . . wel, die All Blacks.
“Ek glo dit kan ’n bedekte seën vir die Bokke wees om in dieselfde groep as die All Blacks geloot te word in die Wêreldbeker, want dan kan hulle Nieu-Seeland eers weer in die eindstryd aantref.”
Pollard se teenwoordigheid in die nr. 10-trui is die groot rede vir Bosch se optimisme.
Die beste spanne in die wêreld, en jy kan teruggaan in die geskiedenisboeke, word gebou rondom jou nr. 9 en nr. 10. Hulle is die spilpunt waarom jou span draai.
“Die beste spanne in die wêreld, en jy kan teruggaan in die geskiedenisboeke, word gebou rondom jou nr. 9 en nr. 10.
“Hulle is die spilpunt waarom jou span draai,” sê Bosch, wat ’n gedugte kombinasie met die skrumskakel Paul Bayvel gevorm het.
Gerald Bosch Donderdag in die Ellispark-rugbymuseum. Agter hom staan Kevin de Klerk. Bosch het een van sy Bok-truie wat in dié museum hang, geteken. Foto: Deon Raath
“Suid-Afrika het ’n baie goeie losskakel, laat ek vir jou sê. Die skrumskakel (Faf de Klerk) is nie sleg nie, maar Pollard is ’n baie goeie speler.
“Jy bou jou span rondom daardie ouens en dit is waarom die Bokke goed vaar. Die Wallabies het nie ’n goeie losskakel nie en dit is waarom hulle sukkel.
“Die All Blacks het soveel goeie losskakels, dit is waarom hulle so goed is.”
Hy glo voorts die huidige Bok-span word op verdienste gekies en hulle staan daarom ’n goeie kans om Wallis Saterdag in Cardiff te klop.
“Daar word baie gepraat oor die kwotastelsel, maar ek glo Rassie kies spelers wie se spelpeil goed is. As jy nie goed speel nie, gaan jy nie speel nie.”
* Bosch het Donderdag een van sy ou Springbok-truie in die museum geteken. Hy het ook vir Swys Joubert, aan wie die oorgrote meerderheid van die stukke in die museum behoort, gesê hy sal sy heel eerste Bok-trui aan die museum skenk.
Bosch het ook truie van die voormalige Bok-kaptein Jean de Villiers en die voormalige All Black-senter Ma’a Nonu wat hy aan die museum wil gee.
Meer oor: Handre Pollard | Suid-Afrika | Bokke | Jaareindtoer | Toetsrugby | Springbokke
Bosch groet geliefde spanmaats